Forfess Fer Fálgae (Egerton 1782)
Incipit forfess Fer Falgae .i. Fer Mano, iss isidi foilsigti do Oultaib a hEmuin Machae dia tubart ind heúngrip In scoith milide doib ocus Is iarum luid Cuculaind ocus fiu forfes Fer Falchae & selaig firu Faal huli ar galuib oinfir. Tanic do asennath gussin righ fadeisin. Get a ainm sidein. Is íarum cid cotránicc Get ocus Cuculaind. Is iarum cachain Airnbertach bui isin tig de Ultaib ind láid si do chomracc Conculaind & rig Fomoiri:
‘Gala nisfer foirndut. Fer claine ar gale gnim. Get arfeimtha imeburach baig.’
Dixit qq Gett:
‘Baag ban beirid for huathbasai éc mar arbeir hith narm atumbelud In forcle fer. fardumderet debruinnet droingtum doloine lind. Fumda locharna laiss lethet hoath hontimne. namtha fer fiu fert ar gaili gnim. goisem ara cumachta corp dag Cuculaind cotamidedar met. midtir oim fri uatha
almna almaca ma ansu aitherrach aitherrach nde nitho nauth.’
Mulier dixit hoc:
‘Ni maith immongoin Get. ni maith immon Get goin.’
Cuculaind dixit:
‘Cotom gai bolgai ben fortom claidiub fortben fortom chaindil díibti. cotum cletiniu cumban fer dia clechlat a da nind ni roisur fris. Firfitir baga baigfithir fir find ar foidne feis. fíibthir Falchaoe feis. feis hi crolecht Caunrai roe i ngalne Get aicillni do Chonchobur crich iar ndegha dáil.’
Finit.